**Betingelser for bruk av Hønefoss kirke.**

Kirken er vigslet til bruk for gudstjenester og kirkelige handlinger og skal gjennom sin bruk tjene til Guds ære og menighetens oppbyggelse. Utleie av Hønefoss kirke skal alltid berike menighetens arbeide. Rammene for bruk av kirken er definert i Kirkeloven.

For øvrig gjelder disse retningslinjene for bruk av kirken:

* Kirken må ikke brukes til politisk møte eller virksomhet.
* Kirken må ikke brukes til kommersielle formål.
* Kirkerommet kan ikke brukes av ikke-kristne tros- og livssynssamfunn til utøvelse av deres tro eller religion.
* En person kan bortvises dersom vedkommende forstyrrer arrangementet eller krenker kirkens verdighet.
* Det kan ikke tas betaling for adgang til kirken bortsett fra ved konserter, utstillinger og andre kulturarrangementer, omvisninger og turistbesøk.
* Innkreving av inngangspenger skal ikke skje i kirkerommet.
* Det er ikke tillatt å dekke til alteret eller bruke det som avstillingsbord.
* Det er ikke påkrevet at alterlysene skal være tent ved utleie til konserter.
* Det er ikke tillatt å dekke til fondvegg.
* Det er ikke tillatt å dekke til døpefont.
* Mat og drikke skal ikke tas med inn i kirkerommet. Kun vannflaske er tillatt.
* Det er kun tillatt å bruke godkjent tape (scenetape) ved festing av kabler e.a. i kirkerommet.
* Røyking i eller utenfor kirken er ikke tillatt.

Kirkerommet og tilhørende rom ryddes og forlates i samme stand (alt medbrakt utstyr fjernes). Er det ikke tilfredsstillende ryddet tilkommer et gebyr på kr. 1.500,-.
Ting som eventuelt blir skadet eller ødelagt, erstattes av leietager etter regning.

Brann og sikkerhet:
Den som låner eller leier kirken forplikter seg til å sette seg inn i gjeldende regler for brann og sikkerhet. Leietager skal konsultere med brannvernleder før de setter opp utstyr eller flytter på stol-rekker. Kirketjener er brannansvarlig.

Kirkerommet:

Ved konserter/arrangementer er det sitteplasser til 300 personer.
Ved arrangementer med mange aktører vil antall plasser til publikum reduseres.

Betingelsene er herved lest og godkjent:

Dato Sted Signatur lånetaker